Ала Васільеўна Місюнас, Глафіра Фёдараўна Андрэйчык, Іна Ге­надзь­еўна Касарэўская, Святлана Пятроўна Казаровец, Наталля Ула­дзіміраўна Бяляўская, Наталля Аляксандраўна Юрэвіч і Мікалай Уладзіміравіч Арэх у свой час вучыліся ў Гуцкай сярэдняй школе, потым закончылі вышэйшыя педагагічныя ўстановы, атрымалі дыпломы настаўнікаў і вярнуліся ў родныя сцены. Выкладаюць матэматыку, фізіку, гісторыю, фізкультуру, мову і літаратуру. Карыстаюцца аўтарытэтам сярод калег і вучняў, іх бацькоў. Разам з іншымі настаўнікамі яны робяць усё для таго, каб вучні атрымлівалі трывалыя веды, вакол школы быў ідэальны парадак. І ім гэта ўдаецца: многія вучні займаюць прызавыя месцы на алімпіядах, большасць выпускнікоў паступаюць у вышэйшыя навучальныя ўстановы, а той рукатворнай прыгажосцю, якая створана на прышкольнай тэрыторыі, можна любавацца бясконца.